CELEX: 62009CJ0258
Language: sk
Date: 2010-03-04
Title: Rozsudok Súdneho dvora (šiesta komora) zo 4. marca 2010. # Európska komisia proti Belgickému kráľovstvu. # Nesplnenie povinnosti členským štátom - Životné prostredie - Smernica 2008/01/ES - Integrovaná prevencia a kontrola znečisťovania životného prostredia - Neprebratie v stanovenej lehote. # Vec C-258/09.

Rozsudok Súdneho dvora (šiesta komora) zo 4. marca 2010 – Komisia/Belgicko
      (vec C‑258/09)
      „Nesplnenie povinnosti členským štátom – Životné prostredie – Smernica 2008/1/ES – Integrovaná prevencia a kontrola znečisťovania životného prostredia – Neprebratie v stanovenej lehote“
      Žaloba o nesplnenie povinnosti – Skúmanie dôvodnosti Súdnym dvorom – Stav, ktorý treba zohľadniť – Stav ku dňu uplynutia lehoty stanovenej odôvodneným stanoviskom (článok 226 ES) (pozri bod 23)
      Predmet
      
         
               Neprijatie alebo neoznámenie opatrení potrebných na dosiahnutie súladu s článkom 5 ods. 1 smernice Európskeho parlamentu a Rady
                  2008/1/ES z 15. januára 2008 o integrovanej prevencii a kontrole znečisťovania životného prostredia (Ú. v. EÚ L 24, s. 8)
                  vo Valónskom regióne v stanovenej lehote – Existujúce zariadenia, ktoré môžu mať vplyv na emisie do ovzdušia, vody a pôdy
                  a na znečisťovanie
               
            Výrok
      
         
                  1.
               
               
                  
               
               
                  	Belgické kráľovstvo si tým, že vo Valónskom regióne povolilo fungovanie existujúcich zariadení, ktoré nespĺňajú požiadavky
                     stanovené v článkoch 3, 7, 9, 10, 13, článku 14 písm. a) a b) a článku 15 ods. 2 smernice Európskeho parlamentu a Rady 2008/1/ES
                     z 15. januára 2008 o integrovanej prevencii a kontrole znečisťovania životného prostredia, a to napriek tomu, že 30. októbra
                     2007 uplynula lehota stanovená v článku 5 ods. 1 tejto smernice, nesplnilo povinnosti, ktoré mu vyplývajú z tejto smernice.
                  
               
            
         
                  2.
               
               
                  
               
               
                  	Belgické kráľovstvo je povinné nahradiť trovy konania.